— Мяне выклікалі ў дэканат і сказалі, што я выключаная. Паведамілі, што я мушу пісаць заяву аб атрыманьні акадэмічнай даведкі. Калі браць агулам, то многія студэнты маюць некалькі запазычанасьцяў. А ў мяне толькі адзін няздадзены іспыт. Мне паставілі здачу курсавой раней чым экзамэн. Я меркавала, што маю яшчэ тыдзень, але раптам выявілася, што ў мяне ўжо няма гэтага часу. Сёньня ж прыйшло паведамленьне аб маім выключэньні.